च्यानल नेपाल, इमेज, नेपाल वान, कान्तिपुर टिभीमा प्रोग्राम प्रेजेन्टर बनिसकेपछि आसिफ साह फिल्मतिर लागे । हुन त उनी बीच बीचमा मोडलिङ गरिरहन्थे, म्युजिक भिडियो बनाउँथे, गायक पनि हुन् । सन् २०१३ मा कर्कश फिल्म निर्देशन गरेका उनी केही फिल्ममा अभिनेताका रुपमा समेत देखा परे । पछिल्लो पटक ‘लभ सासा’ मा उनको भूमिका थियो भने अहिले सुटिङमा रहेको ‘दुई रुपैया’ मा उनी निश्चल बस्नेतसहित लिड रोलमा छन् ।
